**Speranțe fără amintiri...**

*Florin-Cezar CĂLIN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunt un ocean de vise tulburat de tine,

- Mult prea sătul de-atâtea amintiri!

- Și de-ncercări să fie totul bine!

Care se regăsesc și în priviri.

Tu mi-ai crestat iubirea ta în carne,

Și m-ai îmbălsămat cu al tău dor.

- De am ajuns golan cu milioane!

Ce-s de fiori (și simt că am să mor).

- Sunt tot mai multe zile vinovate!

În care tu ai absentat din mine.

Am încercat să ți le strâng pe toate,

Într-un cadou frumos, cum se cuvine.

- Deunăzi m-ai dăruit iubirii!

(mult prea devreme și cu grav păcat).

- Sau așezând în calea fericirii,

Un gând avut ... pe care l-ai visat.

Îmi curg prin vene visele cu tine

- Prin minte clipele de dulci trăiri!

Iubirea ta de mult mă tot reține,

Să nu trăiesc mereu din amintiri.

Brăila, iulie 2017